Народно събрание
вх. № 654-02-69/
13.07.2016

ДО 
Г-ЖА ЦЕЦКА ЦАЧЕВА
ПРЕДСЕДАТЕЛ 
НА 43-ТО НАРОДНО СЪБРАНИЕ
					
	УВАЖАЕМА ГОСПОЖО ПРЕДСЕДАТЕЛ,
На основание чл. 86, ал. 1 от Конституцията на Република България и чл. 85, ал. 1 от Правилника за организацията и дейността на Народното събрание внасяме проект на решение за отмяна на решение на Народното събрание от 29.03.2012 г. за прекратяване изграждането на ядрена централа на площадка „Белене“, обнародвано в ДВ, бр. 28 от 6.04.2012 г.
Молим проектът да бъде предоставен за разглеждане и приемане съгласно установения ред.

Вносители:
Корнелия Нинова
Таско Ерменков
Валери Жаблянов
Драгомир Стойнев
Жельо Бойчев
Ангел Найденов
Румен Гечев
Кристиан Вигенин
Чавдар Георгиев
Васил Антонов
Красимир Янков
Атанас Мерджанов
Кирчо Карагьозов
Иван Валентинов Иванов
Мариана Бояджиева
Георги Анастасов
Петър Кънев
Радослав Стойчев
Георги Свиленски
Атанас Зафиров
Филип Попов
Добрин Данев
Михаил Миков
Димитър Горов
Янаки Стоилов
Манол Генов
Георги Търновалийски
Георги Гьоков
Дора Янкова
Кирил Добрев
Светла Бъчварова
Стефан Данаилов
Емил Райнов
Димитър Дъбов
Георги Божинов
Стоян Мирчев

РЕПУБЛИКА БЪЛГАРИЯ
ЧЕТИРИДЕСЕТ И ТРЕТО НАРОДНО СЪБРАНИЕ
__________________________________________________________
Проект!
РЕШЕНИЕ 
за отмяна на решение на Народното събрание от 29.03.2012 г.
 за прекратяване изграждането на ядрена централа на площадка „Белене“, обнародвано в ДВ, бр. 28 от 6.04.2012 г.

Народното събрание на основание чл. 86, ал. 1 от Конституцията на Република България

Р Е Ш И :

1. Отменя решение на Народното събрание от 29.03.2012 г.  (обн., ДВ, бр. 28/6.04.2012 г.) за прекратяване изграждането на ядрена централа на площадка „Белене“.
2. Възлага на Министерския съвет да осигури реализацията на проекта за изграждане на атомна електроцентрала на площадка „Белене“, като защити националния интерес.
3. Задължава министъра на енергетиката да информира Народното събрание на всеки три месеца за изпълнението на т. 2.

Решението е прието от 43-ото Народно събрание на ……….. 2016 г. и е подпечатано с официалния печат на Народното събрание.

Вносители:

МОТИВИ
КЪМ ПРОЕКТА НА РЕШЕНИЕ ЗА ОТМЯНА НА РЕШЕНИЕ
НА НАРОДНОТО СЪБРАНИЕ ОТ 29.03.2012 Г. ЗА ПРЕКРАТЯВАНЕ ИЗГРАЖДАНЕТО НА ЯДРЕНА ЦЕНТРАЛА НА ПЛОЩАДКА „БЕЛЕНЕ“, ОБНАРОДВАНО В ДВ, БР. 28 ОТ 6.04.2012 Г.

През периода 2005-2006 г. ние от „БСП лява България“ с ясното съзнание за голямата необходимост от достъпна, сигурна и чиста електроенергия за България, продължихме проекта за изграждане на АЕЦ „Белене“. През ноември 2006 г. след проведен по всички правила търг беше избран победител и НЕК подписа договор с Атомстройекспорт за доставка на два блока по 1000 МВт на обща стойност 3,96 милиарда евро. Към онзи момент това беше най-изгодният проект за изграждане на АЕЦ в света. Проектът имаше почти всички необходими разрешителни, стратегически инвеститор в лицето на Ер Ве Е (RWE), одобрението на МААЕ и ЕВРАТОМ, ОВОС, избран доставчик, площадка, консултанти. През 2007-2009 г. съгласно утвърдените практики в подобни мащабни проекти бяха подписани 5 допълнения към основния договор, стартира се работата по изготвянето и лицензирането на техническия проект, беше подготвена и лицензирана площадката и издадено строително разрешително. Към средата на 2009 г. България присъстваше на атомната карта на света като една от малкото нации, развиваща ядрена енергетика и строяща втора атомна централа. Оставаше съвсем малко, за да бъде наистина построена АЕЦ „Белене“.
Първото правителство на ГЕРБ също продължи дейността по реализация на проекта, като за периода юни 2009 – март 2012 г.  подписа още 9 допълнения към основния договор и разплати над 380 млн. лева.
Въпреки извършената огромна работа, въпреки инвестираните средства, въпреки тежките социални последици, ограничаващи възможностите за заетост и доходи, със свое решение Министерският съвет от 27.03.2012 г., светкавично потвърдено на следващия ден от 41-ото НС с гласовете на ГЕРБ и Синята коалиция, прекрати проекта предизвиквайки ситуация, при която поколения български граждани ще плащат щетите от това решение.
С изключение на точка 1 – прекратяване на изграждането на АЕЦ, нищо друго от това решение не е изпълнено, което доказва неговата несъстоятелност.
Ние от БСП през цялото това време неспирно говорехме, обяснявахме, предупреждавахме, но никой не пожела да ни чуе. Затова през юни 2012 г. създадохме инициативен комитет и стартирахме подписка за провеждане на референдум с въпрос "Да се развива ли атомната енергетика в България чрез изграждане на ядрена централа на площадката „Белене”?". Бяха събрани над 770 000 подписа и референдумът беше насрочен за 27.01.2013 г., макар и с променен от ГЕРБ въпрос. При гласуването близо 61% от българите казаха „Да“ на изграждането на нова атомна централа в България. Въпреки това доминираното от ГЕРБ 41-о НС не се съобрази и отказа да вземе решение за продължаване на проекта. 
Напълно естествено, защитавайки правата си по подписания договор, през септември 2012 г. Атомстройекспорт заведе иск за над 1 милиард евро за неспазване на този договор и за отказ от плащане на поръчаното оборудване от страна на НЕК. Очаквано НЕК беше осъдена да плати над 1 милиард лева на Атомстройекспорт плюс 350 хиляди лева лихви на ден – на 15.06.2016 г.
Ситуацията днес е изключително трудна – загубите от непоследователната политика, грешни решения, липса на визия и лошо управление към момента наближават три милиарда лева. Намиращата се в практически фалит НЕК няма как да плати тези пари. Българският енергиен холдинг също вече не може да вземе кредит, тъй като преди два месеца изтегли над 1 милиард лева, за да се разплати с т. нар. американски ТЕЦ-ове, а евентуален заем с държавна гаранция подлежи на нотификация от ЕК. 
По тези причини идеята за изкупуване на оборудването и дострояване на АЕЦ „Белене“ със собствени сили или продажбата на това оборудване на трета страна няма да сработи. Не само защото е абсурд държава, която не произвежда такова оборудване, да го продава на два пъти за 10 години, а защото от 34 атомни блока, които Росатом изгражда в Русия и по света, само два са от типа АСЕ-92, каквото е произведеното оборудване. 
И въпреки всичко решение има - довършване на АЕЦ „Белене“ със стратегически инвеститор, с участието на НЕК с апортна вноска или чрез продажбата на проекта. Това може да се случи при едно необходимо условие – отмяна на решението на НС от 29.03.2012 г. Друг шанс няма.

Вносители:
Корнелия Нинова
Таско Ерменков
Валери Жаблянов
Драгомир Стойнев
Жельо Бойчев
Ангел Найденов
Румен Гечев
Кристиан Вигенин
Чавдар Георгиев
Васил Антонов
Красимир Янков
Атанас Мерджанов
Кирчо Карагьозов
Иван Валентинов Иванов
Мариана Бояджиева
Георги Анастасов
Петър Кънев
Радослав Стойчев
Георги Свиленски
Атанас Зафиров
Филип Попов
Добрин Данев
Михаил Миков
Димитър Горов
Янаки Стоилов
Манол Генов
Георги Търновалийски
Георги Гьоков
Дора Янкова
Кирил Добрев
Светла Бъчварова
Стефан Данаилов
Емил Райнов
Димитър Дъбов
Георги Божинов
Стоян Мирчев